text: تجارت وصنعت اور شہری ہوابازی کے وزیر سریش پربھو نے نئی دہلی میں چوتھے بھارت آسیان ایکسپو اور اجلاس 2019 کا افتتاح کیا۔ افتتاحی اجلاس سے خطاب کرتے ہوئے سریش پربھو نے باہمی ترقی اور خوشحالی کے راستے پر بھارت کی عہدبستگی کا اعادہ کیا اور کہا کہ دہشت گردی کی کوئی سرحد نہیں ہوتی ہے۔ دہشت گردی سے علاقائی امن، استحکام اور ترقی کو فروغ دیکر اجتماعی عزم کے ذریعے نمٹنے کی ضرورت ہے۔ دہشت گردی اور تشدد کے خلاف اس لڑائی میں بھارت-آسیان ایکسپو اور اجلاس جیسے پروگرام خصوصی اہمیت کے حامل ہیں کیوں کہ اس سے مشترکہ خوشحالی ، ترقی اور امن کے راستے پر ہمارے اعتماد اور عہد بستگی کا پتہ چلتا ہے۔